Richard Nixon

Richard Nixon esseva presidente del Statos Unite de America.

Biographia

Nixon nasceva al ferma de su genitores, Francis e Hannah, in 1913. Ille obteneva un premio pro studiar le lege in le Universitate de Duke e lo completava in 1937. In 1942 ille e su marita resideva in Washington, D.C., ubi ille laborava in un officio governamental. Ille tosto entrava un schola del armea de mar e deveniva un officiero. Ille passava tempore in le Pacifico durante le Secunde Guerra Mundial. Ille lassava le armea in 1946.

In 1946 ille esseva seligite un representante de California in Washington, D.C. Ille deveniva famose pro laborar contra communismo. In 1950 ille esseva selegite un senator. In 1952 Dwight Eisenhower le seligite como su vicepresidente potential e vinceva le election. In 1960 Nixon entrava le campania de presidente contra John F. Kennedy, qui de facto vinceva le election. Postea Nixon practicava le lege in California e le Citate de Nove York.

In 1968 Nixon de novo entrava le campania de presidente, promittente le pace e le fin del Guerra de Vietnam. Post su election Nixon gradualmente removeva soldatos ex Vietnam. Ille meliorava relationes con le Union Sovietic e China. 

Nixon facilemente vinceva le secunde election. Totevia poc menses post le election, membros del partito Democratic accusava republicanos de secretemente entrar su officios. Nixon sapeva le affair e essayava de celar lo. Un processo legal esseva comenciate. Nixon refusava participation, totevia quando le judicios demandava que ille cederea registrationes, su participation deveniva clar. Nixon quitar le presidentia in 1974. Le vicepresidente Gerald Ford deveniva le presidente e pardonava tote offensas.

Nixon perdeva multe popularitate post le affair. Postea ille continuava labores diplomatic in Asia e le Union Sovietic. Ille moriva in le Citate de Nove York in 1994.

Referentias

https://www.nixonlibrary.gov/president-nixon

https://www.britannica.com/biography/Richard-Nixon

https://www.whitehousehistory.org/bios/richard-nixon